महाभारत में पांडवों में युधिस्ठिर सबसे बड़े थे उसके बाद भीम और उनसे छोटे अर्जुन थे जो की देवराज इंद्र के धर्मपुत्र थे| एक बार की बात है अर्जुन देवराज इंद्र के बुलावे पर देव लोक पहुंचे वहां एक अप्सरा जिसका नाम उर्वशी था वह अर्जुन पर मोहित हो गयी| देवराज इंद्र ने देखा की उर्वशी उनके धर्मपुत्र पर पूर्ण रूप से आसक्त हो चुकी थी तो उन्होंने उर्वशी को अर्जुन के पास भेजा| परन्तु अर्जुन ने उर्वशी को देखते ही खड़े हो कर उनका अभिवादन किया और उसे कुरु वंश की माता कह कर संबोधित किया| क्योंकि एक समय उर्वशी कुरु राजवंश के पूर्वज राजा पुरुरावस की धर्मपत्नी हुआ करती थी| अर्जुन के मुख से अपने लिए माता का संबोधन सुनकर उर्वशी आग बबूला हो उठी|